ખેડૂતો મગફળી અને બાજરી ભરાવીને જાય પછી હરાજીથી લેનારા વેપારીઓને આ બોરીઓ અન્યત્ર ખસેડવામાં રેલવે ફાટક મુશકેલીરૂપ બની રહ્યું છે. આ અંગે વેપારીઓએ જણાવ્યું હતુ કે, દિલ્હી કોરીડોર રેલવે લાઇનનું કામ ચાલી રહ્યું છે. જ્યાં પાલનપુરથી વાયા જગાણા માર્ગ તેમજ ગોબરીરોડ તળાવવાળા આંતરિક માર્ગે આવતા રેલવે ફાટકના ઉપરના બેરિયરનું માપ નક્કી કરી દેવામાં આવ્યું છે. ત્યાં આડી લોખંડની પટ્ટીઓ લગાવી દેવામાં આવી હોવાથી બોરીઓ ભરેલી મોટી ટ્રકો પસાર થઇ શકતી નથી.